|  |  |
| --- | --- |
|  |  |
| Til høringsparterne på vedlagte høringsliste | 17. december 20242024-3810 |

# Høring over udkast til forslag til lov om ændring af færdselsloven (Forenkling af Tempo 40- ordning, ansvar for egnede dæk, revision af ledsagerordningen for kørekort til 17-årige og nedsættelse af promillegrænsen for førstegangserhververe m.v.)

Transportministeriet forventer i denne folketingssamling at fremsætte vedlagte udkast til ovennævnte lovforslag.

Lovforslag har til formål at øge mobiliteten for unge, særligt i landdistrikterne, hvor alternativerne til at transportere sig i bil er begrænsede, ved at give 17-årige, der i dag som led i en forsøgsordning kan erhverve kørekort til almindelig bil (kategori B) betinget af ledsaget kørsel frem til det fyldte 18 år, mulighed for at køre uden ledsager i tidsrummet fra kl. 05.00 til kl. 20.00.

Lovforslaget har endvidere til formål at forebygge spirituskørsel blandt unge, ved en nedsættelse af promillegrænsen for spirituskørsel til 0,20 promille i de første tre år efter erhvervelse af kørekort for første gang til almindelig bil.

Lovforslaget har derudover til formål at indføre en ny Tempo 40- ordning for traktorer og motorredskaber, således at traktorer og motorredskaber, som er registreret i Køretøjsregistret, kan køre op til 40 km i timen.

Derudover er formålet med lovforslaget at indføre, at førerens ansvar for køretøjets lovlige og ansvarlige stand tillige omfatter, at køretøjet ved kørsel ikke er monteret med åbenbart uegnede dæk til den konkrete kørsel.

Ved afgivelse af høringssvar samtykkes til offentliggørelse af høringssvaret, herunder afsenders navn og adresse, på bl.a. Høringsportalen.dk, medmindre regler om beskyttelse af personoplysninger indebærer, at høringssvar eller dele heraf ikke kan offentliggøres.

Transportministeriet skal venligst bede om eventuelle bemærkninger **senest den 20. januar 2025**.

Høringssvar bedes sendt til trm@trm.dk med henvisning til sagsnummer 2024-3810.

Spørgsmål vedrørende høringen kan stilles til Ulla Østergaard på mail uoe@trm.dk og telefon 72267044.

Med venlig hilsen

Ulla Østergaard
Chefkonsulent